|  |
| --- |
| **Частична предварителна оценка на въздействието** |
| **Институция:**Министерство на земеделието и хранитеИзпълнителна агенция по горите | **Нормативен акт:**Проект на Постановление на Министерския съвет за приемане на Тарифа за таксите, които се събират в системата на Изпълнителната агенция по горите по Закона за горите и по Закона за държавните такси |
|  |  |
| **Лице за контакт:**Светла Давидкова – директор на дирекция ФУСГергана Царска – главен юрисконсулт в дирекция ПАД | **Телефон и ел. поща:****02/98511559,** **davidkova@iag.bg****02/98511519,** **gergana@iag.bg** |
| **1. Проблем/проблеми за решаване:** Необходимост от актуализиране размера на таксите, които се събират в системата на Изпълнителна агенция по горите по Закона за горите и по Закона за държавните такси*1.1. Кратко опишете проблема/проблемите и причините за неговото/тяхното възникване. По възможност посочете числови стойности.*Тарифата за таксите, които се събират в системата на Изпълнителната агенция по горите по Закона за горите и по Закона за държавните такси е приета с Постановление № 41 на Министерския съвет от 2013 г. (обн., ДВ, бр. 21 от 2013 г.). Тарифата включва 38 административни и 47 технически услуги. Същата не е актуализирана от приемането ѝ до настоящия момент, поради което размерът на таксите към настоящия момент не съответства с новите икономически условия (приблизително около 42 % инфлация през последните 10 г., съгласно данни на Националния статистически институт ([https://nsi.bg/content/2539/калкулатор-на-инфлацията](https://nsi.bg/content/2539/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)) и с разходите на административния орган за предоставяне на услуги. Поради настъпила промяна в стойността на тези разходи, а именно в стойността на основните показатели, спрямо стойността на същите, използвани за формирането на таксите от 2013 г., е установена необходимост от увеличение на техния размер. В посочения период многократно е увеличавана минималната работна заплата. По данни на Националния статистически институт през 2013 г. е била 310 лв., а от 01.01.2023 г. е в размер на 780 лв. Многократно през годините е увеличена и средната работна заплата за страната, като през 2013 г. е бил около 800 лв, а към настоящия момент вече е приблизително 1880 лв. С проекта на постановление за приемане Тарифата за таксите, които се събират по Закона за горите се предлага актуализиране на различните видове услуги, съобразени с потребностите на потребителите на тези услуги.Предвиждат се няколко нови такси за административни услуги, а имено:Въвежда се нова такса за разглеждане на искане за предварително съгласуване за промяна предназначението на поземлени имоти в горски територии, учредяване право на строеж върху поземлени имоти в горски територии – държавна собственост и учредяване на сервитут върху поземлени имоти в горски територии – държавна собственост. Административните производства за промяна на предназначението на поземлени имоти в горски територии и учредяване на право на строеж и на сервитут върху горски територии – държавна собственост се инициират с искане за предварително съгласуване. По исканията за предварително съгласуване компетентният орган се произнася с административен акт по реда на Административнопроцесуалния кодекс. При администрирането на процедурите се налага обработването на голяма по обем документация и осъществяването на кореспонденция за служебно събиране на доказателства и документи по съответните административни производства, във връзка с което се налага да се въведе такава такса.Таксите за разглеждане на заявленията за учредяване и възникване на сервитути по проекта на Тарифа са диференцирани в три категории, в зависимост от броя на имотите, посочени в заявлението. Това се налага, тъй като задължителен документ към заявлението е представянето на доклад за оценка, изготвен от правоспособен независим оценител по реда на Наредба за оценка на поземлени имоти в горски територии, приета с Постановление № 236 на Министерския съвет от 2011 г. Заявленията за учредяване на вещни права – сервитут се отнасят за много на брой поземлени имоти, чиито доклади за оценка се проверяват от независим оценител, с който Изпълнителна агенция по горите има сключен договор. Цената за проверка на един доклад за оценка варира от 15 до 45 лева, в зависимост от сложността на насаждението. В много случаи докладите за оценка се връщат за корекция и съответно се налага повторна проверка. Всичко това води до големи административни разходи, които многократно надвишават предвидената такса за разглеждане на отделните заявления. Администрирането на заявленията за промяна предназначението и учредяването на вещни права върху поземлени имоти в горски територии е свързано с обработването на голяма по обем документация и осъществяването на кореспонденция за служебно събиране на доказателства и документи по съответните административни производства.Нова такса е предвидена за разглеждане на заявления и извършване на корекции в издадени електронни билети. От ИАГ е въведена единна информационна система за горските територии и дейностите в тях. Държавните горски стопанства и държавните ловни стопанства, собствениците и ползвателите на горски територии са длъжни да въвеждат необходимата информацията в системата. Задължителни за въвеждане са данните от издадени позволителни за сеч, карнет-описи, сигнални листове за установяване на лесопатологични повреди, предписания, превозни билети и др. Електронната информационна система на ИАГ постоянно се усъвършенства и надгражда, което води до увеличаване броя на издадените документи в електронен вид и съответно увеличава възможността да се допускат технически грешки при попълването им в електронен вид. За отстраняване на допуснатите грешки са ангажирани служители в ИАГ и регионалните дирекции по горите (РДГ).Съгласно чл. 58 от Наредба № 1 от 2012 г., за изработване на производствена марка собствениците и ползвателите на обекти, в които постъпва, преработва се или от които се експедира дървесина, подават в РДГ заявление по образец за всеки отделен обект. Преди издаване на удостоверението съответната РДГ извършва проверка на документите и обстоятелствата по ал. 2, т. 4, както и относно функционирането на системите по чл. 14а и 14б, за което се съставя констативен протокол. Собствениците и ползвателите на обекти, в които постъпва, преработва се или от които се експедира дървесина, представят в РДГ изработената за обекта производствена марка за снемане на отпечатък преди вписването й в регистъра на производствените марки. В издаденото от РДГ удостоверение се посочва серията и поредният номер на производствената марка. Предвид всички тези дейности, които следва да извършат експертите от съответното РДГ се налага и въвеждането на такса за издаване на удостоверение за регистрация на производствена марка за обект по чл. 206 от ЗГ.За разглеждане на заявление по чл. 84 от Закона за горите (за имоти в земеделски територии, придобили характеристиките на гора) е предвидена административна такса, каквато по действащата Тарифа не се събира. Съгласно чл. 84, ал. 1 от ЗГ, когато физическо или юридическо лице, собственик на поземлени имоти в земеделски територии, установи, че имотите му са придобили характеристиките на гора по смисъла на този закон след 1 март 1991 г., но желае да ги ползва като земеделска територия, той подава декларация до директора на съответната РДГ. За установяване на обстоятелствата по ал. 1 се назначава комисия за извършване на теренна проверка, която включва представители на РДГ и общинската служба по земеделие. Работата на комисията приключва със съставяне на протокол. Във връзка с новите услуги и съответно предвидените такси е направено предложение за увеличение на разходите за текуща издръжка по бюджета на МЗХ/респективно ИАГ с цел покриване на необходимите разходи (не свързани с труд) по извършването им. Предложението включва само разходите за материални и други разходи, като от всяка индивидуална план сметка са извадени разходи за труд (работни заплати и осигуровки към тях) и са посочени само разходите за издръжка и други текущи разходи.С акта се предвижда да се отмени действащата тарифа.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Не е възможно проблемът да се реши в рамките на действащата тарифа и с промяна в организацията на работа.*1.3. Посочете защо действащата нормативна рамка не позволява решаване на проблема/проблемите.*Действащата нормативна рамка не позволява решаването на проблема, тъй като тарифата е приета през 2013 г. и видът и размерът на таксите не отговаря на реално извършените разходи по предоставяне на съответната административна или техническа услуга.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Няма такива.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*Последващи оценки на нормативния акт и анализ на изпълнението на политиката не саизвършвани. |
| **2. Цели:**Целта е да се постигне обективно съотношение между размера на таксите и разходите на административния орган при остойностяване на съответната административна или техническа услуга, съобразно актуалните икономически условия и реално извършените преки и непреки разходи, за предоставянето им.*Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* |
| **3. Заинтересовани страни:** Министерство на земеделието и хранитеИзпълнителна агенция по горите, нейните структури и специализирани териториални звена (регионални дирекции по горите – 16 бр., дирекции на природни паркове – 11 бр., лесозащитни станции – 3 бр. и горски семеконтролни станции – 2 бр.);Държавни горски и държавни ловни стопанстваФизически и юридически лица (в т. ч. общини, както и търговски дружества с общинско участие)Религиозни организации *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* |
| **4. Варианти на действие. Анализ на въздействията:** |
| **Вариант 1 „Без действие“:**Описание: Вариантът „Без действие“ се характеризира с непредприемането на никакви действия, които пряко да адресират дефинирания проблем. Несъответствието между размера на сега действащите такси и реалните преки и непреки разходи за определяне на този размер ще продължи да съществува. **Положителни (икономически/социални/екологични) въздействия:**Няма да се увеличи административната тежест за ползвателите на съответните административни и/или технически услуги. Не са идентифицирани други положителни икономически, социални или екологични въздействия вследствие на прилагането на този вариант.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Несъответствието между размера на сега действащите такси и реалните преки и непреки разходи за определяне на този размер ще продължи да съществува, като по този начин постъпващите такси няма да покриват разходите по дейности, които са извършени по предоставяните услуги. Съществуващите държавни такси няма да бъдат приведени в съответствие с настъпилите промени в стойността на разходите за материали, услуги и др., въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност.*(върху всяка заинтересована страна/група заинтересовани страни)***Специфични въздействия:**Не са идентифицирани специфични въздействия при този вариант. **Въздействия върху малките и средните предприятия:**Вариантът „Без действие“ няма да окаже въздействие върху малките и средни предприятия.**Административна тежест:** При този вариант административната тежест не се променя.*1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 2 „Приемане на** **постановление** **на Министерския съвет за приемане на Тарифа за таксите, които се събират в системата на Изпълнителна агенция по горите по Закона за горите и по Закона за държавните такси“****Описание:**С приемането на проекта ще се актуализира размера на различните видове услуги, съобразени с потребностите на потребителите на тези услуги. Новият размер ще съответства на актуалните икономически условия и разходите на административния орган за предоставяне на тези услуги след остойностяване, в т. ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време. По този начин съществуващите държавни такси ще бъдат приведени в съответствие с настъпилите промени в стойността на разходите, въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност. **Положителни (икономически/социални/екологични) въздействия:**Постъпване на допълнителни финансови средства в държавния бюджет; справедливо определяне размера на съответната такса, съобразен с реално време и разходи за извършване на услугата. Новата Тарифа за таксите, които се събират в системата на Изпълнителната агенция по горите по Закона за горите и по Закона за държавните такси, подобно на отменената, е структурирана в две глави, съответно глава първа включва административните услуги, а глава втора – техническите услуги. Същата е приведена в съответствие с Методиката по чл. 7а от Закона за ограничаване на административното регулиране и административния контрол върху стопанската дейност, като стойността на предоставяните услуги е актуализирана, съобразно разходите за материали, външни услуги и др., остойностени за всяка услуга. В съответствие с тази методика е разработена вътрешна Методика за изчисляване на таксите по Тарифата за таксите, които се събират в системата на Изпълнителна агенция по горите по Закона за горите и по Закона за държавните такси. Към проекта са приложени отделни план-сметки за всяка административна и техническа услуга, в които са включени разходите за материали, външни услуги и др., остойностени за всяка услуга. Изчислено е финансово въздействие върху държавния бюджет на предложения проект на нова Тарифа за таксите, които се събират в системата на Изпълнителна агенция по горите (ИАГ), като очаквания размер на приходите, които ще постъпят допълнително в държавния бюджет е в годишен размер на 1 183 465 лв.  *(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Социални и екологични въздействия:Няма идентифицирани негативни въздействия, свързани с опазване здравето на хората и животните.**Икономически въздействия:** Отрицателни въздействия биха се идентифицирали при физическите и юридическите лица, пряко заинтересовани от предоставяните услуги, поради повишаването размера на събираните такси и създаването на нови такива, което води до повишаване на административната тежест. Целта е да се събират пропорционални такси спрямо действително извършената услуга. *(върху всяка заинтересована страна/група заинтересовани страни)***Специфични въздействия**: Не са идентифицирани специфични въздействия.**Въздействия върху малките и средните предприятия**:За услугите, които администрацията предоставя се въвеждат такси, в т. ч. и нови, изчислени във връзка с реалните разходи. По този начин се постига баланс между ползите и разходите на администрацията и потребителите на тези услуги, част от които попадат в категорията на малки и средни предприятия.**Административна тежест:** В проекта на Тарифа за таксите, които се събират в системата на Изпълнителна агенция по горите по Закона за горите и по Закона за държавните такси се идентифицира допълнителна административна тежест върху потребителите (физически лица, малки и средни предприятия), поради повишаването на събираните такси и създаването на нови такива.*(въздействията върху малките и средните предприятия; административна тежест)**1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.* |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.

|  |  |  |
| --- | --- | --- |
|  | **Вариант 1****„Без действие“** | **Вариант 2****„Приемане на акта“** |
| ***Ефективност*** | Цел 1 | Ниска | Висока |
| ***Ефикасност*** | Цел 1 | Ниска | Висока |
| ***Съгласуваност*** | Цел 1 | Ниска | Висока |

Сравнението по критериите - ефективност, ефикасност и съгласуваност на двата предложени варианта показва, че при прилагане на Вариант 2 ще бъде постигната заложената цел, поради което Вариант 2 е препоръчителният вариант. *1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите:**ефективност, чрез която се измерва степента, до която вариантите постигат целите на предложението;**ефикасност, която отразява степента, до която целите могат да бъдат постигнати при определено ниво на ресурсите или при най-малко разходи; съгласуваност, която показва степента, до която вариантите съответстват на действащите стратегически документи.* |
| **6. Избор на препоръчителен вариант:****Вариант 2:** „Приемане на постановление на Министерския съвет за приемане на Тарифа за таксите, които се събират в системата на Изпълнителна агенция по горите по Закона за горите и по Закона за държавните такси“*Посочете препоръчителните варианти за решаване на поставения проблем/проблеми.* |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**Очаква се повишаване на административната тежест както за юридическите, така и за физическите лица, потребители на съответните административни и технически услуги. Очакваното увеличение на приходите по Тарифата за таксите е в размер приблизително на 1 183 465 лв. годишно. Същите в процентно изражение се равняват на 12 % от общите приходи, събирани в системата на Изпълнителна агенция по горите. Посочената сума представлява прогнозния размер на административния товар върху потребителите, тъй като се увеличават разходите им за получаване на съответната административна или техническа услуга.*1.1. Изборът следва да е съотносим с посочените специфични въздействия на препоръчителния вариант за решаване на всеки проблем.**1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**Размерът на таксите е в съответствие с необходимите материално-технически и административни разходи за извършване на съответната дейност и е определен по Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходите им. Размерът на таксите включва направените преки и непреки разходи, свързани с предоставянето на съответните дейности и услуги на физически или юридически лица. Всички тези преки и непреки разходи са посочени в стойността на услугата, а тези, за които не е възможно е възприет принципа на пропорционално разпределение на направените разходи от административния орган.*1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).**1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество*1.6. В случай че се изменят регулаторни режими или административни услуги, посочете промяната.* |
| **6.3. Създават ли се нови регистри от прилагането на препоръчителния вариант (включително по отделните проблеми)?**Не се създават нови регистри, както и не се засягат съществуващи такива.*Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**Промените и добавянето на нови административни услуги и допълнителната финансова тежест биха оказали влияние върху МСП, тъй като са част от потребителите на предоставяните услуги. Повишаването на таксите и създаването на нови такива ще повлияе върху МСП поради завишаване на техните разходи за получаване на съответната услуга. Сумарно, прогнозното увеличение на таксите, събирани в системата на Изпълнителна агенция по горите, е около 1 183 465 лв. *Изборът следва да е съотносим с посочените специфични въздействия на препоръчителния вариант.* |
| **6.5. Потенциални рискове от прилагането на препоръчителния вариант (включително по отделните проблеми):**Няма потенциални рискове.*Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* |
| **7. Консултации:***Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*Предстоят обществени консултации по чл. 26 от Закона за нормативните актове. Проектът на постановление на Министерския съвет за приемане на Тарифа за таксите, които се събират в системата на Изпълнителна агенция по горите по Закона за горите и по Закона за държавните такси ще бъде публикуван на Портала за обществени консултации, както и на електронната страница на Министерство на земеделието и храните, в съответствие с изискванията на чл. 26 от Закона за нормативните актове за срок от 30 дни. *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* |
| **8. Приемането на нормативния акт произтича ли от правото на Европейския съюз?***1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).**1.2. Изборът трябва да съответства на посоченото в раздел 1, съгласно неговата т. 1.5.*  |
| **9. Изисква ли се извършване на цялостна предварителна оценка на въздействието поради очаквани значителни последици?***(преценка съгласно чл. 20, ал. 3, т. 2 от Закона за нормативните актове)* |
| **10. Приложения:**1. Отделни план-сметки за всяка административна и техническа услуга;2. Методика за изчисляване на таксите по Тарифата за таксите, които се събират в системата на Изпълнителна агенция по горите по Закона за горите и по Закона за държавните такси.*Приложете необходимата допълнителна информация и документи.* |
| **11. Информационни източници:**Закон за горите;Закон за държавните такси;Наредба № 14 от 2005 г. за условията и реда за издаване на разрешителни за въвеждане на неместни или повторно въвеждане на местни дървесни, храстови и ловни видове в природата и отчитане мнението на обществеността в района на повторно въвеждане;Наредба № 4 от 2012 г. за условията и реда за регистрация на горски разсадници, както и за производство на фиданки в горските разсадници - държавна собственост;Наредба № 21 от 2012 г. за условията и реда за определяне, одобряване, регистрация и отмяна на източниците от горската семепроизводствена база, събирането и добива на горски репродуктивни материали, тяхното окачествяване, търговия и внос;Наредба № 2 от 2013 г. за условията и реда за залесяване на горски територии и земеделски земи, използвани за създаване на специални, защитни и стопански гори и на гори в защитени територии, инвентаризация на създадените култури, тяхното отчитане и регистриране;Наредба № 4 от 2013 г. за защита на горските територии срещу ерозия и порои и строеж на укрепителни съоръжения; Наредба № 26 от 2002 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт;Наредба № 5 от 2014 г. за строителството в горските територии без промяна на предназначението им;Наредба № 8 от 2011 г. за сечите в горите;Наредба № 9 от 2019 г. за защита на горските територии от болести, вредители и други повреди;Наредба № 18 от 2015 г. за инвентаризация и планиране в горските територии;<https://www.nsi.bg/bg>. *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: Илиан Точев – директор на дирекция „Правно-административни дейности“****Дата: 19.12.2023 г.** |